**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 187/2017**

**ΑΔΑ:** Ψ5ΡΒΩΨΑ-ΗΙ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 16ο/2017 Της 27Ης ΜΑΡΤΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης για προμήθεια: Προμήθεια αρδευτικού, υλικού ελαστικών ποτίσματος φρεατίων κ.λ.π. για το έτος 2017 ’’**

Στην Άρτα, σήμερα, ημέρα ΔΕΥΤΕΡΑ 27-03-2017 και ώρα 13:30 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11015/23-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Παπαϊωάννου Κων/νος** | **ΑΠΟΝΤΕΣ**  **1.Ζέρβας Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί ένα ( 5 ) έκτακτο θέμα.

Ο Πρόεδρος εισηγούμενος το 10ο τακτικό θέμα: **Έγκριση πραγματοποίησης δαπάνης για προμήθεια: Προμήθεια αρδευτικού, υλικού ελαστικών ποτίσματος φρεατίων κ.λ.π. για το έτος 2017** έθεσε υπόψητης Επιτροπής την εισήγηση του τμήματος πρασίνου η οποία αναφέρει τα εξής:

Έχοντας υπόψιν :

1. Τις διατάξεις του άρθρου 58 του Ν.3852/2010
2. Τις διατάξεις του άρθρου118 του Ν.4412/2016
3. Την παρ.του άρθρου 209 του Ν.3463/2006,όπως αναδιατυπώθηκε με την παρ.3 του άρθρου 22 του Ν.35/2007
4. Την αρ.2/2017 μελέτη του Τμήματος Πρασίνου με τίτλο «**Aρδευτικού, Υλικού Ελαστικών Ποτίσματος Φρεατίων κ.λ.π** » για το έτος 2017 , με προϋπολογισμό 11.999,73€ με ΦΠΑ .
5. Τον ΚΑ 35-6673.001 του προϋπολογισμού του Δήμου Αρταίων, οικονομικού έτους 2017 που ψηφίστηκε με την αρ.446/2016 απόφαση Δημοτικού Συμβουλίου .
6. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.

Με βάση τα παραπάνω αιτούμαστε την έγκριση πραγματοποίησης δαπάνης των εργασιών «**Aρδευτικού Υλικού Ελαστικών Ποτίσματος Φρεατίων κ.λ.π** » για το έτος 2017 , με προϋπολογισμό 11.999,73€ με ΦΠΑ όπως προαναφέρθηκε.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία η κ. Βασιλάκη –Μητρογιώργου ψήφισε Λευκό και οι κ.κ. Κοσμάς και Παπαϊωάννου όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του Κ.Α. 35-6673-001 ποσού **11.999,73**€ με ΦΠΑγια **Προμήθεια αρδευτικού, υλικού ελαστικών ποτίσματος φρεατίων κ.λ.π. για το έτος 2017.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 187 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*