**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 193/2017**

**ΑΔΑ:** 7ΦΔΤΩΨΑ-867



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 16ο/2017 Της 27Ης ΜΑΡΤΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Απαλλαγή υπολόγου Πολύζου Κων-νου, για χρηματικά εντάλματα προπληρωμής που αφορούν χορήγηση αποσπασμάτων κτηματολογικών φύλλων από το κτηματολογικό γραφείο ’’**

Στην Άρτα, σήμερα, ημέρα ΔΕΥΤΕΡΑ 27-03-2017 και ώρα 13:30 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11015/23-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Παπαϊωάννου Κων/νος** | **ΑΠΟΝΤΕΣ**  **1.Ζέρβας Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί ένα ( 5 ) έκτακτο θέμα.

Ο κ. Πρόεδρος εισηγούμενος το 16ο τακτικό **Απαλλαγή υπολόγου Πολύζου Κων-νου, για χρηματικά εντάλματα προπληρωμής που αφορούν χορήγηση αποσπασμάτων κτηματολογικών φύλλων από το κτηματολογικό γραφείο** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:

«1. Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.

Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.

**2.** Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»

Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«1.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.

2. Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»

Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.

Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»

1. Με την υπ’ αριθμ. 46/2017 απόφαση της Οικονομικής Επιτροπής διατέθηκε πίστωση 615€ σε βάρος του ΚΑ 00-6495.002προκειμένου να καλυφθούν δαπάνες για:

Αμοιβές για χορήγηση στοιχείων και εγγράφων από το κτηματολόγιο και υποθηκοφυλακείο ποσού 615€ στο όνομα του υπαλλήλου Πολύζου Κων/νου.

Για το σκοπό αυτό εκδόθηκε το υπ’ αριθμ. 47Β/2017 ποσού 615,00€ χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 615,00€.

2. Με την με αριθμ. 76/2017 απόφαση της Οικονομικής Επιτροπής διατέθηκε πίστωση 375,00€ σε βάρος του ΚΑ 00-6495.002 προκειμένου να καλυφθούν δαπάνες για: Αμοιβές για χορήγηση στοιχείων και εγγράφων από το κτηματολόγιο και υποθηκοφυλακείο ποσού 375€ στο όνομα του υπαλλήλου Πολύζου Κων/νου.

Για το σκοπό αυτό εκδόθηκε το με αριθμ. 112Β/2017 ποσού 375€ χρηματικό ένταλμα προπληρωμής. Όπως προκύπτει από τα δικαιολογητικά που υπέβαλλε εμπρόθεσμα ο υπόλογος υπάλληλος, οι δαπάνες που πραγματοποιήθηκαν ανέρχονται στο ποσό των 375,00€ . Προκειμένου να γίνει απόδοση του λογαριασμού, ο υπόλογος υπάλληλος του Δήμου Πολύζος Κων/νος έχει υποβάλλει στην Οικονομική Επιτροπή όλα τα απαραίτητα δικαιολογητικά τα οποία λειτουργούν ως αποδεικτικά για την κίνηση των πληρωμών και τα οποία επισυνάπτονται και αποτελούν αναπόσπαστο μέρος της παρούσας απόφασης.

Για τους παραπάνω λόγους, σας καλώ να ελέγξουμε τα στοιχεία που έχουν υποβληθεί από τον ανωτέρω υπάλληλο σχετικά με την απόδοση του λογαριασμού και στη συνέχεια να προβούμε στην απαλλαγή του από υπόλογο της διαχείρισης των αντίστοιχων ποσών, εφόσον εγκριθεί η απόδοση του λογαριασμού.

Λαμβάνοντας υπόψη :

* τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')
* τις υπ’ αριθμ. 46/2017 και 76/2017 αποφάσεις της Οικονομικής Επιτροπής με τις οποίες διατέθηκαν πιστώσεις σε βάρος του ΚΑ 00-6495.002 προκειμένου να καλυφθούν δαπάνες επέκτασης δικτύου ηλεκτροφωτισμούκαι ορίστηκε υπόλογος των αντίστοιχων ποσών ο υπάλληλος του Δήμου Πολύζος Κων/νος .
* Τα υπ’ αριθμ 47Β και 112Β χρηματικά εντάλματα προπληρωμής έτους 2017 που εκδόθηκαν για το σκοπό αυτό

**εισηγούμαστε**

1. Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

2. Την απαλλαγή του υπαλλήλου του Δήμου Πολύζου Κων/νου από υπόλογο των ποσών τα οποία διατέθηκαν για πληρωμή δαπανών για χορήγηση αποσπασμάτων κτηματολογικών φύλλων από το κτηματολογικό γραφείο

**Η ΟΙΚΟΝΟΜΙΚΗ ΕΠΙΤΡΟΠΗ**

Μετά από διαλογική συζήτηση αφού έλαβε υπόψη τα διατάξεις του άρθρου 172 του Ν. 3463/2006, άρθρο 72 Ν. 3852/2010, των άρθρων 32,33,34 και 37 του ΒΔ 17/5-15/6/1959, τα αρ. 47Β και 112Β χρηματικά εντάλματα προπληρωμής έτους 2017 που εκδόθηκαν για το σκοπό αυτό και γενομένης ψηφοφορίας κατά την οποία ο κ. Παπαϊωάννου ψήφισε Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Την έγκριση απόδοσης λογαριασμού έτσι όπως υποβλήθηκε από τον υπόλογο υπάλληλο μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης

**Β.** Την απαλλαγή του υπαλλήλου του Δήμου Πολύζου Κων/νου από υπόλογο των ποσών τα οποία διατέθηκαν για πληρωμή δαπανών για χορήγηση αποσπασμάτων κτηματολογικών φύλλων από το κτηματολογικό γραφείο

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 193/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*