ΑΝΑΡΤΗΤΕΑ **ΣΤΟ ΔΙΑΔΙΚΤΥΟ**

**Αριθ. Απόφασης 177/2017**

**ΑΔΑ:** 7ΤΧ9ΩΨΑ-2ΕΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 16ο/2017 Της 27Ης ΜΑΡΤΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Παροχή σε άπορο δημότη εκτάκτου βοηθήματος από το Ταμείο Κοινωνικής Αλληλεγγύης ’’**

Στην Άρτα, σήμερα, ημέρα ΔΕΥΤΕΡΑ 27-03-2017 και ώρα 13:30 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11015/23-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Παπαϊωάννου Κων/νος** | **ΑΠΟΝΤΕΣ**  **1.Ζέρβας Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί ένα ( 5 ) έκτακτο θέμα.

Ο κ. Πρόεδρος εισηγούμενος το 5ο έκτακτο Θέμα: **Παροχή σε άπορο δημότη εκτάκτου βοηθήματος από το Ταμείο Κοινωνικής Αλληλεγγύης** είπε: Σύμφωνα με το άρθρο 202 παρ.2 του Ν.3463/06, το Δημοτικό Συμβούλιο μπορεί με απόφασή του να χορηγεί σε εξαιρετικές περιπτώσεις καθώς και για την αντιμετώπιση έκτακτης και σοβαρής ανάγκης στους οικονομικά αδύνατους κατοίκους και πολύτεκνους είδη διαβιώσεως ή περιθάλψεως, κυρίως ιατροφαρμακευτικής και νοσοκομειακής. Με τους ίδιους όρους επιτρέπεται να χορηγούνται χρηματικά βοηθήματα.

Με τις διατάξεις της παρ 2 του άρθρου 37 του Ν. 3801/09, προβλέπεται ότι είναι δυνατόν να γίνει δαπάνη που δεν προβλέπεται μεν από Νόμο αλλά είναι λειτουργική για τον οικείο ΟΤΑ και η οποία προάγει τα κοινωνικά, πολιτιστικά, πνευματικά και οικονομικά συμφέροντα των δημοτών, εφόσον ανταποκρίνεται στο ανάλογο ή προσήκον μέτρο χωρίς να υπερβαίνει τα εύλογα όρια που διαγράφονται με την τήρηση της αρχής της οικονομικότητας, εν όψει των συνθηκών πραγματοποίησής της.

Λειτουργικές δαπάνες κατά την έννοια της προηγούμενης περίπτωσης είναι ιδίως:

αα) Η περιοδική ενίσχυση άπορων δημοτών με είδη ένδυσης, παροχή φαρμάκων και διατακτικών προμήθειας αναγκαίων για τη διατροφή τους ειδών κατά τις εορτές Χριστουγέννων, νέου έτους και Πάσχα.

ββ) Η προσωρινή στέγαση άπορων δημοτών και η προσωρινή λειτουργία ημερήσιων συσσιτίων για άπορους δημότες..

Άποροι δημότες για την λήψη των ως άνω παροχών είναι εκείνοι που περιλαμβάνονται σε κατάσταση την οποία συντάσσει η Οικονομική Επιτροπή, του οικείου ΟΤΑ πρώτου βαθμού, η οποία μπορεί να λαμβάνει πληροφορίες για τους άπορους δημότες από τους εφημέριους των Ιερών Ναών του οικείου ΟΤΑ.

Με την αριθμ. 43/2015 ΑΔΣ έχει συσταθεί στο Δήμο μας Ταμείο Κοινωνικής Αλληλεγγύης για παροχή εκτάκτων βοηθημάτων σε συνδημότες μας που αδυνατούν να καλύψουν στοιχειώδεις ανάγκες τους. Επίσης με την ως άνω απόφαση έχει εγκριθεί ο κανονισμός λειτουργίας του Ταμείου και έχει συσταθεί επιτροπή που θα εξετάζει τις σχετικές υποθέσεις και θα εισηγείται την παροχή εκτάκτων βοηθημάτων.

Σύμφωνα με την [**παρ.3 του άρθρου 18 του N. 3870/2010**](http://www.dimosnet.gr/index.php?MDL=pages&Branch=N_N0000000002_N0000000020_N0000000037_N0000005792_N0000008182_S0000053208) στην[**περίπτωση β' της παραγράφου 2 του άρθρου 37 του ν. 3801/2009 (ΦΕΚ 163 Α')**](http://www.dimosnet.gr/index.php?MODULE=bce/application/pages&Branch=N_N0000000002_N0000000020_N0000000037_N0000004272_N0000005587_S0000039999), όπου αναφέρονται «άποροι δημότες» νοούνται «άποροι κάτοικοι»."

Στον προϋπολογισμό του Δήμου έτους 2017 και στον ΚΑ 00-6734 με τίτλο ‘Καταβολή του επιδόματος ένδειας στους δικαιούχους’ υπάρχει πίστωση που ανέρχεται στο ποσό των 14.316,72€, που προέρχεται από το Ταμείο Κοινωνικής Αλληλεγγύης Δήμου Αρταίων.

Με βάση το αριθμ. 35942/17-11-2016 Πρακτικό της Επιτροπής του Ταμείου Κοινωνικής Αλληλεγγύης αποφασίστηκε η παροχή έκτακτου επιδόματος στην κ. Κ.Ε. ύψους 250,00€, το οποίο θα εγκριθεί σε επόμενη συνεδρίαση του Δημοτικού Συμβουλίου.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη, το αρθ. 72 παρ 1δ του Ν. 3852/10, Ν. 3870/10, Ν. 3801/09 , την εισήγηση του Προέδρου της και το αρ. 35942/17-11-2016 Πρακτικό της Επιτροπής του Ταμείου Κοινωνικής Αλληλεγγύης

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την παροχή εκτάκτου βοηθήματος 250€ από το ταμείο κοινωνικής Αλληλεγγύης σε άπορο δημότη( K.E. ) σύμφωνα με το 3ο πρακτικό της Επιτροπής του Ταμείου Κοινωνικής Αλληλεγγύης.

**Β.** Παραπέμπει το θέμα στο Δημοτικό Συμβούλιο για τις δικές του ενέργειες.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 177/2016**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*