**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 175/2017**

**ΑΔΑ:** 6ΟΞ6ΩΨΑ-Λ91



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 16ο/2017 Της 27Ης ΜΑΡΤΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου του Δήμου για σύνταξη-κατάθεση αγωγής κατά υπουργείου Περιβάλλοντος και ΔΕΗ για επιμερισμό ποσού δωρεάν παροχής ρεύματος στους κατοίκους της Παντάνασσας** **’’**

Στην Άρτα, σήμερα, ημέρα ΔΕΥΤΕΡΑ 27-03-2017 και ώρα 13:30 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **11015/23-03-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Κοσμάς Ηλίας**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος**  **7. Βασιλάκη-Μητρογιώργου**  **Βικτωρία**  **8. Παπαϊωάννου Κων/νος** | **ΑΠΟΝΤΕΣ**  **1.Ζέρβας Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί ένα ( 5 ) έκτακτο θέμα.

Ο κ. Πρόεδρος εισηγούμενος το 3ο έκτακτο θέμα: **Ορισμός πληρεξούσιου δικηγόρου του Δήμου για σύνταξη-κατάθεση αγωγής κατά υπουργείου Περιβάλλοντος και ΔΕΗ για επιμερισμό ποσού δωρεάν παροχής ρεύματος στους κατοίκους της Παντάνασσας** Έδωσε το λόγο στην Ειδική Σύμβουλο του Δημάρχου κ. Σφαλτού η οποία είπε: Η Κοινή Απόφαση (ΚΥΑ) με αριθμό ΑΠΕΗΛ/Α/Φ1/οικ.23840/14 (ΦΕΚ 3497 Β/29-12-2014), προβλέπει για τα νοικοκυριά στις περιοχές των οποίων λειτουργούν σταθμοί παραγωγής ηλεκτρικής ενέργειας από Ανανεώσιμες Πηγές (αιολικά πάρκα, υδροηλεκτρικά, πλην φωτοβολταϊκών) ότι θα επιδοτηθούν έως και 100% του ρεύματος που καταναλώνουν. Σύμφωνα με την Απόφαση, οι κάτοχοι Άδειας Προμήθειας Ηλεκτρικής Ενέργειας (ΔΕΗ και λοιποί πάροχοι) πιστώνουν, μέσω του πρώτου λογαριασμού που εκδίδεται μετά τη σχετική διαδικασία εκκαθάρισης, στους δικαιούχους το ποσό με τη ένδειξη «Έκπτωση στο ηλεκτρικό ρεύμα λόγω σταθμών ΑΠΕ στην περιοχή σας». Για το Δήμο Αρταίων η συγκεκριμένη απόφαση αφορά την Τοπική Κοινότητα Παντανάσσης της Δημοτικής Ενότητας Ξηροβουνίου. Ειδικότερα, για τους οικιακούς καταναλωτές της περιοχής αυτής, η ΚΥΑ προβλέπει επιδότηση 100% για τετραμηνιαίες καταναλώσεις έως 2.000 κιλοβατώρες, 50% για τετραμηνιαίες καταναλώσεις από 2.000 έως 3.000 κιλοβατώρες και καθόλου επιδότηση για μεγαλύτερες καταναλώσεις. Δυνάμει της υπ’ αριθμ. 274/2015 απόφασης Οικονομικής Επιτροπής του Δήμου Αρταίων ορίσθηκε πληρεξούσιος δικηγόρος ο κ. Μπαλαδήμας Γεώργιος προκειμένου να γνωμοδοτήσει σχετικά με τις ενέργειες στις οποίες θα πρέπει να προβεί ο Δήμος για την παροχή δωρεάν ρεύματος στους κατοίκους της Τ.Κ. Παντάνασσας (Κοινή Απόφαση (ΚΥΑ) με αριθμό ΑΠΕΗΛ/Α/Φ1/οικ. 23840/14(ΦΕΚ 3497 Β/ 29-12-2014). Με την 28/09/2015 γνωμοδότησή του κρίθηκε ότι ο Δήμος έπρεπε να απευθύνει αίτημα προς το υπουργείο Περιβάλλοντος και Ενέργειας. Εν συνεχεία στις 30/11/2015 προέβημεν στη σύνταξη και στην κοινοποίηση εξωδίκου δηλώσεως προς το Υπουργείο Περιβάλλοντος και Ενέργειας με ταυτόχρονη κοινοποίηση στη ΔΕΗ προκειμένου οι δικαιούχοι, κάτοικοι της Τοπικής κοινότητας Παντανάσσης της Δημοτικής Ενότητας Ξηροβουνίου, να επιδοτηθούν για τετραμηνιαίες καταναλώσεις έως και 100% του ρεύματος που καταναλώνουν. Την 09.08.2016 αναρτήθηκε η αρ. πρωτ. ΑΠΕΗΛ/οικ.181851 υπουργική απόφαση δυνάμει της οποίας αναρτήθηκε οριστικός πίνακας με τον επιμερισμό των ποσών από σταθμούς ΑΠΕ σε μία ή σε περισσότερες δημοτικές ή Τοπικές Κοινότητες , για τα έτη 2010-2014, χωρίς όμως μέχρι σήμερα να γίνει κάποια ενέργεια. Στο Δήμος μας δεν υπάρχει Νομική Υπηρεσία και ούτε διαθέτει δικηγόρο με έμμισθη εντολή. Δια τους ανωτέρω λόγους παρακαλούμε όπως οριστεί δικηγόρος προκειμένου να εγείρει αγωγή κατά του Υπουργείου Περιβάλλοντος και της ΔΕΗ και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τον κ. Μπαλαδήμα Γεώργιο προκειμένου να συντάξει-καταθέσει αγωγή κατά υπουργείου Περιβάλλοντος και ΔΕΗ και γενικά ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων για επιμερισμό ποσού δωρεάν παροχής ρεύματος στους κατοίκους της Τ.Κ. Παντάνασσας του Δήμου Αρταίων.

**Β.** Ο καθορισμός της αμοιβής του παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 175/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*